126. löggjafarþing 2000–2001.

Þskj. 322 — 291. mál.

Frumvarp til laga

um breytingu á lögum um dýrasjúkdóma og varnir gegn þeim, nr. 25/1993, með síðari breytingum.

(Lagt fyrir Alþingi á 126. löggjafarþingi 2000–2001.)

1. gr.

Í stað orðanna viðauka 1" í 2. mgr. 5. gr. laganna kemur: viðaukum 1A og 1B.

2. gr.

Í stað orðanna viðauka 1" í 7. gr. laganna kemur: viðaukum 1A og 1B.

3. gr.

Í stað orðanna viðaukum 1 og 2" í 1. málsl. 8. gr. laganna kemur: viðaukum 1A, 1B og 2.

4. gr.

Í stað orðsins dýrasjúkdómanefndar" í 1. og 2. mgr. 12. gr. laganna kemur: yfirdýra
læknis.

5. gr.

Í stað orðanna viðauka 1" í 17. gr. laganna kemur: viðauka 1A.

6. gr.

Í stað orðanna viðauka 1" í 18. gr. laganna kemur: viðauka 1A.

7. gr.

Í stað orðsins dýrasjúkdómanefndar" í 19. gr. laganna kemur: yfirdýralæknis.

8. gr.

Í stað orðsins dýrasjúkdómanefndar" í 1. og 2. mgr. 23. gr. laganna kemur: yfirdýra
læknis.

9. gr.

27. gr. laganna fellur brott.

Prentað upp.

10. gr.

Eftirfarandi breytingar verða á 28. gr. laganna:

1.	Í stað orðanna dýrasjúkdómanefndar" og svæðisnefnd" í 1. málsl. 1. mgr. kemur: yfir
dýralæknis, og: smitsjúkdómanefnd.

2.	Í stað orðanna Svæðisnefnd" og dýrasjúkdómanefnd" í 2. málsl. 1. mgr. kemur: Yfir
dýralæknir, og: smitsjúkdómanefnd.

3.	2. mgr. fellur brott.

11. gr.

Í stað viðauka 1 og 2 við lögin koma þrír nýir viðaukar, viðauki 1A, viðauki 1B og viðauki 2, svohljóðandi:

Viðauki 1A

(A-sjúkdómar).

TILKYNNINGARSKYLDIR SJÚKDÓMAR

Dýr almennt:

B052	Aujeszkys-veiki	Aujeszky s disease – Pseudorabies – Herpesviridae

A090	Blátunga	Bluetongue – Reoviridae

A010	Gin- og klaufaveiki	Food and Mouth Disease – Picornaviridae

B352	Hérasótt	Tularemia – Francisella tularensis

B058	Hundaæði	Rabies – Rhabdoviridae

B051	Miltisbrandur	Anthrax – Bacillus anthracis

A020	Munnblöðrubólga	Vesicular stomatitis – Rhabdoviridae

A080	Rift Valley veiki	Rift Valley fever – Bunyaviridae

B103/B253	Smitandi fósturlát/Brúsellósa	Brucellosis – Brucella abortus/B. suis/B. melitensis

Hross:

A110	Afríkönsk hrossapest	African horse sickness – Reoviridae

B202	Dúrín	Dourine – Ondartet beskjelersyke – Trypanosoma equi
perdum

B205	Smitandi blóðleysi	Equine infectious anemia (EIA) – Retroviridae

B209	Sníf	Glanders – Pseudomonas mallei

Nautgripir:

B105	Berklar	Tuberculosis – Mycobacterium bovis/tuberculosis

A070	Húðþrimlaveiki	Lumpy skin disease – Poxviridae

A060	Illkynja brjósthimnubólga	Contagious bovine pleuropneumonia – Mycoplasma myco
ides mycoides

B115	Kúariða	Bovine spongiform encephalopati (BSE) – Prion

A040	Nautapest	Rinderpest – Kvegpest – Pestis bovum – Paramyxoviridae

B110	Smitandi barkabólga/fósturlát	IBR/IPV – Herpesviridae

B108	Smitandi hvítblæði	Enzootic bovine leucosis (EBL) – Retroviridae

Sauðfé og geitur:

I301	Bítlaveiki	Border disease – Hairy shaker disease – Flaviviridae

A100	Fjárbólusótt/geitabólusótt	Sheep pox and goat pox – Poxviridae

A050	Fjárpest	Peste des petits ruminants (PPR) – Paramyxoviridae

B156	Fósturlát í ám	Enzootic abortion of ewes (EAE) – Chlamydia psittaci

B155	Geitakregða	Contagious caprine pleuropneumonia – Mycoplasma F38

B154	Kregðujúgurbólga	Contagious agalactia – Mycoplasma ssp.

B161	Mæði (þurramæði)/Visna	Maedi/Visna – Retroviridae

B160	Riðuveiki	Scrapie – Prion

B159	Salmonella-fósturlát	Salmonellosis – Salmonella abortus ovis

B153	Smitandi liða- og heilabólga í geitum	Caprine arthritis and encephalitis (CAE) – Retroviridae

B157	Votamæði	Jaagsiekte – Ovine pulmonary adenomatosis – Retroviridae

Svín:

A120	Afríkönsk svínapest	African swine fever (ASF) – ASF-like virus

I401	Blöðruþot í svínum	Vesicular exanthema of swine (VES) – Caliciviridae

A140	Illkynja grísalömun	Teschen disease – Picornaviridae

B254	Smitandi maga- og garnabólga	Transmissible gastroenteritis (TGE) – Coronaviridae

A030	Svínafár	Swine vesicular disease (SVD) – Picornaviridae

A130	Svínapest	Classical swine fever – Hog cholera – Flaviviridae

Hundar, kettir, loðdýr og kanínur:

B353	Lifrardrep	Rabbit haemorrhagic disease (VHD) – Parvoviridae

I501	Maurakláði	Sarcoptes mange – Sarcoptes spp.

I502	Plasmacytósa	Plasmacytosis – Aleutian disease – Parvoviridae

I503	Refafár/Minkafár	Distemper – Paramyxoviridae

I504	Sullaveikifár	Echinococcosis – Echinococcus multilocularis

Alifuglar:

A150	Hænsnapest	Avian influenza (AI) – Fowl plague – Orthomyxoviridae

B313	Hænsnatyfus	Fowl typhoid – Salmonella gallinarum

B308	Kjúklingasótt	Pullorum disease – Salmonella pullorum

I601	Nef- og barkabólga	Avian rhinotracheitis (ART) – Pneumoviridae

A160	Newcastle-veiki	Newcastle Disease (ND) – Paramyxoviridae

B302	Smitandi kverka- og barkabólga	Infectious laryngotracheitis (ILT) – Herpesviridae

B305	Veirugarnabólga í öndum	Duck virus enteritis (DVE) – Herpesviridae

B304	Veirulifrarbólga í öndum	Duck virus hepatitis (DVH) – Picornaviridae

Eldisfiskar:

B413	EHN-veiki	Epizootic haematopoietic necrosis – Iridoviridae

B415	Herpesveiki/OMV-veiki	Herpesvirus salmonis/H. scophthalmi Oncorhynchus masou virus disease

B405	IHN-veiki	Infectious haematopoietic necrosis – Rhabdoviridae

I701	IPN-veiki	Infectious pancreas necrosis – Birnaviridae

I702	ISA-veiki	Infectious salmon anemia – Orthomyxoviridae

I703	Roðflyðrusýki	Gyrodactylosis – Gyrodactylus salaris

B404	SVC-veiki	Spring viraemia of carp – Rhabdoviridae

B401	VHS-veiki	Viral haemorrhagic septicaemia – Rhabdoviridae

I704	VNN-veiki	Viral nervous necrosis – Nodaviridae

Skeldýr:

B434	Marteilíuveiki	Marteiliosis – Marteilia refringens/M. sydneyi

B436	Mykrocytosveiki	Mikrocytosis – Mykrocytos mackini/M. roughleyi

B431	Ostruveiki	Bonamiosis – Bonamia ostreae/B. sp.

B433	Perkinsusveiki	Perkinsosis – Perkinsus marinus/P. olseni

B432	Sumarveiki í ostrum	Haplosporidiosis – Haplosporidium costale/H. nelsoni

I801	Velarveiki	Oyster velar virus disease – Iridoviridae

Krabbadýr:

I901	Humarveiki	Gaffkemi – Aerococcous viridans

I902	Krabbapest	Crayfish plague – Aphanomyces astaci

Viðauki 1B

(B-sjúkdómar).

TILKYNNINGARSKYLDIR SJÚKDÓMAR

Dýr almennt:

I001	Blóðsviti	Parafilariosis – Parafilaria spp.

C702	Fótrot	Footrot – Fusobacterium necrophorum

B059	Garnaveiki	Paratuberculosis – Mycobacterium avium paratuberculosis

I002	Hringskyrfi	Ringworm – Microsporum spp./Trichophyton spp.

B107	Hrýfi	Dermatophilosis – Dermatophilus congolensis

B056	Leptóspírósa/Gulusótt	Leptospirosis – Leptospira spp.

I003	Neosporosis	Nesosporosis – Neospora caninum

B057	Q-hitasótt	Q-fever – Coxiella burnetii

C619/C855	Salmonellasýkingar	Intestinal salmonella infections – Salmonella spp. (Other than Salmonella gallinarum/S. pullorum)

B104	Smitandi fósturlát	Bovine genital campylobacteriosis – Campylobacter fetus fetus

B053	Sullaveiki	Echinococcosis – Hydatidosis – Echinococcus granulosus

B255	Tríkínuveiki	Trichinosis – Trichinella spiralis

Hross:

B206	Hestainflúensa	Equine influenza – Orthomyxoviridae

B210	Hrossabóla	Horse pox – Poxviridae

B213	Hrossakláði	Sarcoptic mange – Sarcoptes scabiei var equi

C753	Kverkeitlabólga	Strangles – Streptococcus equi equi

B208	Smitandi háls- og lungnakvef	Equine viral rhinopneumonitis/Equine abortion virus

(EHV-1/EHV-4) – Herpesviridae

B204	Smitandi heilabólga	Eastern & Western equine encephalomyelitis – Alphaviridae

B201	Smitandi legbólga	Contagious equine metritis (CEM) – Taylorella equigenitalis

B211	Smitandi slagæðabólga	Equine viral artheritis (EVA) – Arteriviridae

B203	Smitandi sogæðabólga	Epizootic lymhangitis – Histoplasma farciminosum

B216	Venezuela heilabólga	Equine Venezuelan encephalomyelitis – Alphaviridae

Nautgripir:

B112	Fósturlát í kúm	Trichomonosis – Trichomonas foetus

B114	Illkynja slímhúðarbólga	Malignant catarrhal fever (AHV-1) – Herpesviridae

C652	Smitandi slímhúðarpest	Bovine viral diarrhea/Mucosal disease (MD/BVD) – Flavi
viridae

I201	Smitandi öndunarfærabólga	Bovine respiratory syncytial virus (BRSV) – Paramyxoviridae

I202	Veiruskita	Viral diarrhea – Coronaviridae

B106	Vöðvasullur	Bovine cysticercosis – Taenia saginata

Sauðfé og geitur:

I302	Fellilús	Sheep biting louse – Damalinia ovis

I303	Fjárkláði	Sheep scab – Psoroptes ovis

C706	Fótakláði	Sheep mange – Chorioptes ovis

I304	Færilús	Sheep keds – Melophagus ovinus

B151	Lyppudrep	Ovine epididymitis – Brucella ovis

I305	Vöðvasullur	Ovine cysticercosis – Taenia ovis

Svín:

I402	Illkynja lungnabólga	Pleuropneumonia – Actinobacillus pleuropneumonia

B257	PRRS-veiki	Porcine respiratory and reproductive syndrome (PRRS)

I403	Smitandi veiruskita	Porcine epidemic diarrhea (PED) – Coronaviridae

B252	Svínabandormur	Porcine cysticercosis – Taenia solium

I404	Svínainflúensa	Swine influenza – Hog flue – Orthomyxoviridae

B256	Ælu- og vanþrifarpest	Vomiting & wasting disease – Hemagglutinating

encephalomyelitis virus (HEV) – Coronaviridae

Hundar, kettir og loðdýr:

I505	Hundafár	Canine distemper – Paramyxoviridae

B501	Leishmaníu-veiki	Canine leishmaniosis – Leishmania spp.

I506	Lungnafár í mink	Hemorrhagic pneumonia – Pseudomonas aeruginosa

I507	Refavanki	Nosematosis – Encephalitozoon cuniculi

I508	Veiruskita í mink	Mink viral enteritis – Parvoviridae

Alifuglar:

B303	Fuglaberklar	Avian tuberculosis – Mycobacterium avium

B307	Fuglabólusótt	Fowl pox – Poxviridae

B306	Fuglakólera	Fowl cholera – Pasteurella multocida

B311	Fuglakregða	Avian mycoplasmosis – M. gallisepticum/M. meleagridis

B309	Gumboroveiki	Gumboro disease – Infectious bursal disease (IBD) – Birnaviridae

B310	Hænsnalömun	Marek s disease – Herpesviridae

C853	Mænubólga	Avian encephalomyelitis (AE) – Picornaviridae

I602	Paramyxóveiru-sýkingar	Avian paramyxovirus (other than Newcastle disease) – Paramyxoviridae

B312	Páfagaukaveiki	Avian chlamydiosis – Psittacosis – Ornithosis – Chlamydia psittaci – (annað en fósturlát í ám)

B301	Smitandi berkjubólga	Infectious bronchitis (IB) – Coronaviridae

I603	Varpröskun	Egg drop syndrome (EDS) – Adenoviridae

Eldisfiskar:

I705	Blóðfrumuveirusótt	Erythrocitic inclusion body syndrome (EIBS) – Togaviridae

I706	Hindberjaveiki	Proliferative kidney disease (PKD)

I707	Hitraveiki	Coldwater vibriosis – Vibrio salmonicida

I708	Hvirfilveiki	Whirling disease – Myxobolus cerebralis

I709	Kýlaveiki	Furunculosis – Aeromonas salm. spp. salmonicida

I710	Kýlaveikibróðir	Ulcer disease – Aeromonas salm. spp. achromogenes

I711	Laxalús/Fiskilús	Salmon louse infection – Lepeophtheirus salmonis

Marine louse infection – Caligus elongatus

I712	Nýrnaveiki	Bacterial kydney disease (BKD) – Renibacterium salmoni
narum

I713	PD-veiki/Brisveiki	Pancreas disease (PD) – Togaviridae

I714	Piskirikketsíuveiki	Piscirickettsiosis – Piscirickettsia salmonis

I715	Rauðmunnaveiki	Enteric red mouth (ERM) – Yersiniosis – Yersinia ruckeri

I716	Spírónúkleusveiki	Systemic spironucleosis – Spironucleus barkhanus

I717	Sundmagasótt	Swimbladder nematode of eel – Anguillicola crassus

Skeldýr:

I802	Sæeyrnaskelormur	Sabellid polychaete – Terebrasabella heterouncinata

Krabbadýr:

I903	Postulínsveiki	Porselenssyke – Thelohania contejeani

I904	Sveppablettaveiki	Brannflekksyke – Ramularia astaci

Býflugur:

B453	Evrópsk býflugnapest	European foulbrood – Streptococcus pluton

B452	Illkynja býflugnapest	American foulbrood – Bacillus larvae

B451	Loftsekkjaveiki	Acariosis of bees – Acarapis woodii

B454	Þarmaveiki	Nosemosis of bees – Nosema apis

B455	Varróaveiki	Varroosis – Varroa jakobsonii

Viðauki 2

(C-sjúkdómar).

SKRÁNINGARSKYLDIR SJÚKDÓMAR

Dýr almennt:

C612	Bogfrymlasótt	Toxoplasmosis – Toxoplasma gondii

I003	Bólusótt	Pox disease – Poxviridae

C615	Bótulismi	Botulism – Clostridium botulinum

C616	Clostridía-sýkingar	Clostridiosis – Clostridium ssp. (Other than Clostridium chauvoei, Cl. perfringens type C og Cl. botulinum)

C620	Hníslasótt	Coccidiosis – Eimeria spp./Isospora spp.

C611	Hvanneyrarveiki	Listeriosis – Listeria monocytogenes

C613	Ígerðarsótt	Melioidosis – Burkholderia pseudomallei

C618	Kjálkabris	Actinomycosis – Actinomyces ssp.

C705/C752	Kýlapest	Caseous lymphadenitis – Ulcerative lymphangitis – Actinobacillus lignieresii/Corynebacterium pseudotuberculosis

I004	Lungnadrep	Pasteurellosis – Pasteurella multocida/P. haemolytica

C617	Lungnapest	Other pasteurellosis – Pasteurella ssp. (Other than

Pasteurella multocida)

C614	Pestbjúgur	Blackleg – Clostridium chauvoei

C621	Ögðuveiki	Liver fluke disease – Distomatosis – Fascicola hepatica

Hross:

I101	Herpeskvef	Equine herpesvirus 2 (EHV-2) – Herpesviridae

C751	Herpesútbrot	Equine coital exhanthema (EHV-3) – Herpesviridae

I102	Húðsveppur	Trichophyton equinum/T. mentagrophytes

Sauðfé og geitur:

C701	Smitandi munnangur	Orf – Contagious echtyma (CE) – Poxviridae

I306	Tannlos	Broken mouth

Svín:

I405	Bjúgveiki	Edema disease – E. coli O138/O139/O140/O141

I406	Blóðskita	Swine dysentery – Brachyspira hyodysenteriae

I407	Garnadrep	Necrotic enteritis – Clostridium perfringens type C

I408	Gothiti	Mastitis-metritis-agalactia syndrome (MMA)

C801	Rauðsýki	Swine erysipelas – Erysipelothrix rhusiopathiae

I409	Smitandi fósturdauði	Porcine parvovirus (PPV) – Parvoviridae

B251	Snúðtrýni	Atrophic rhinitis of swine – Pasteurella multocida tox +

I410	Svínakláði	Sarcoptes mange – Sarcoptes scabiei var. suis

I411	Svínakregða	Endemic pneumonia (EP) – Mycoplasma pneumonia

I412	Þarmabólga	Porcine intestinal adenomatosis (PIA) – Lawsonia intra
cellularis

Hundar, kettir og loðdýr:

I509	Eyrnamaur	Ear mites – Otodectes cynotis

I510	Kattafár	Feline leukemia virus – Retroviridae

I511	Kattamaur	Cheyletiellosis – Cheyletiella parasitovorax

I512	Smáveirusótt	Canine parvovirus – Parvoviridae

I513	Smitandi heila- og lifrarbólga	Hepatitis contagiosa canis (HCC)/Fox encephalitis –

(CAV-1) – Adenoviridae

Alifuglar:

I604	Blávængjaveiki	Chicken infectious anemia (CIA) – Parvoviridae

C856	Hvítblæði	Avian leucosis – Retroviridae

I605	Fuglakregða	Avian mycoplasmosis – (Other than M. gallisepticum and M. meleagridis)

Eldisfiskar:

I718	Fiskaberklar	Mycobacteriosis – Mycobacterium marinum

I719	Klamydíuveiki	Epitheliocystis – Chlamydia spp.

I720	Roðdrep í klaklaxi	Ulcerative dermatic necrosis (UDN)

I721	VEN-veiki	Viral erythrocytic necrosis – Iridoviridae

I722	Vetrarsár	Winter ulcers – Moritella viscosa

I723	Víbríuveiki	Vibriosis – Vibrio anguillarum

I724	Vörtuveiki	Papillomatosis – Herpesviridae

12. gr.

Lög þessi öðlast þegar gildi.

Athugasemdir við lagafrumvarp þetta.

Með frumvarpinu er annars vegar verið að gera breytingu sem felst í því að breyta núgild
andi sjúkdómaskrá í þá átt að aðlaga hana alþjóðlegum stöðlum, hins vegar er verið að fella niður dýrasjúkdómanefnd sem aldrei hefur verið skipuð og færa skyldur hennar að nokkru yfir til yfirdýralæknis og að nokkru yfir til dýralæknaráðs sem skipað er af landbúnaðarráð
herra skv. 4. gr. laga nr. 66/1998 um dýralækna og heilbrigðisþjónustu við dýr.

Nauðsynlegt er að núgildandi sjúkdómaskrá verði aðlöguð alþjóðlegum stöðlum. Leitast er við að samræma listann í takt við reglur Alþjóðadýrasjúkdómastofnunarinnar í París (OIE), en hingað til hefur þess ekki verið gætt. Ísland hefur í áratugi verið eitt af aðildarríkjum OIE og hefur því ákveðnum skyldum að gegna í sambandi við skráningar og tilkynningar dýrasjúkdóma sem vart verður hér á landi. Þessi breyting greiðir fyrir allri skráningarvinnu um leið og hún einfaldar öll samskipti við erlend ríki á sviði dýraheilbrigðis. Áherslur hafa breyst hvað varðar viðbrögð við einstaka sjúkdómum og nýir sjúkdómar jafnvel gert vart við sig sem ekki eru taldir upp í sjúkdómaskránni frá 1993. Þá er tækifærið notað til leiðréttinga á ákveðnum villum í gömlu skránni.

Til þess að hægt sé að aðlaga íslenska sjúkdómaskráningu að leikreglum OIE er lagt til að ákveðnir sjúkdómakóðar fylgi öllum sjúkdómaheitum. Kóðar þessir eru þannig upp byggðir að með sjúkdómabókstafnum, þ.e. A, B eða C fylgir þriggja stafa talnaruna, til dæm
is A010 sem er gin- og klaufaveiki, B059 sem er garnaveiki og C615 sem er bótulismi. Í nokkrum tilvikum er kóðinn án bókstafs, en það eru sjúkdómar sem ekki finnast á lista OIE. Þá er gefinn innlendur kóði svo auðvelda megi tölvufærslu og skilvirkni, til dæmis má taka I013 sem stendur fyrir fjárkláða. Hér er bókstafnum I (fyrir Ísland) bætt fyrir framan þriggja stafa talnarunu.

Athugasemdir við einstakar greinar frumvarpsins.

Um 1.–3. gr.

Hér eru gerðar breytingar til samræmis við breytingar á 11. gr.

Um 4. gr.

Hér er lagt til að í stað dýrasjúkdómanefndar komi yfirdýralæknir. Er þetta gert til einföld
unar og til samræmingar við breytingu sem lögð er til í 8. gr. frumvarpsins.

Um 5.–6. gr.

Hér eru gerðar breytingar til samræmis við breytingar á 11. gr.

Um 7.–8. gr.

Lagt er til að í stað dýrasjúkdómanefndar komi yfirdýralæknir. Er þetta gert til samræm
ingar við þær breytingar sem lagðar eru til í 8. og 9. gr. frumvarpsins.

Um 9. gr.

Lagt er til að þessi grein verði felld brott. Ekki er lengur talin þörf á ákvæðum um skipun slíkrar nefndar. Með lögum nr. 66/1998 um dýralækna og heilbrigðisþjónustu við dýr er í 4. gr. kveðið á um að landbúnaðarráðherra skipi sérstakt dýralæknaráð sem sé yfirdýralækni til ráðuneytis. Það skal skipað fjórum dýralæknum og skal einn tilnefndur af Bændasamtökum Íslands, annar af stjórn Dýralæknafélags Íslands, þriðji af stjórn Tilraunastöðvar Háskóla Ís
lands í meinafræði að Keldum og sá fjórði án tilnefningar, sem jafnframt skal vera formaður ráðsins. Ekki verður annað séð en dýralæknaráð geti fyllilega komið í staðinn fyrir ákvæði laga um dýrasjúkdómanefnd sem enn hefur ekki komið saman.

Um 10. gr.

Hér er enn lagt til að yfirdýralæknir taki á sig skyldur dýrasjúkdómanefndar. En í stað heitis nefndarinnar, þ.e. svæðisnefnd í 1. málsl. 1. mgr. 28. gr. laganna, komi smitsjúkdóma
nefnd. Lagt er til að 2. málsl. 1. mgr. 28. gr. laganna breytist þannig að yfirdýralæknir hafi ásamt smitsjúkdómanefnd forgöngu um framkvæmd niðurskurðar, endurnýjun bústofns, hreinsun búfjár af svæðinu og nauðsynlega sótthreinsun. Þessi breyting er einnig gerð til samræmis við fyrirhugaða breytingu á 27. gr. laganna.

Lagt er til að 2. mgr. 28. gr. laganna falli brott þar sem hún þykir ekki lengur eiga við.

Um 11. gr.

Lagt er til að tilkynningarskyldum sjúkdómum verði hér eftir skipt í tvo flokka: viðauka 1A og viðauka 1B í stað viðauka 1 áður. Tilgangur þessarar skiptingar er að greina betur á milli mjög alvarlegra smitsjúkdóma (A-sjúkdóma), sem krefjast skilyrðislaust niðurskurðar, og annarra smitsjúkdóma (B-sjúkdóma) sem krefjast annars konar viðbragða eftir aðstæðum. Í stuttu máli skal viðbrögðum háttað sem hér segir:

Flokkun sjúkdóma:	Viðbrögð sjúkdómayfirvalda:

Viðauki 1A (A-sjúkdómar)	Niðurskurður og bætur úr ríkissjóði.

Viðauki 1B (B-sjúkdómar)	Önnur viðbrögð (einangrun, bólusetning, lyfjameðferð o.s.frv.).

Viðauki 2 (C-sjúkdómar)	Engin sérstök viðbrögð, einungis skráning.

Í endurskoðaðri sjúkdómaskrá eru samtals 11 smitsjúkdómar færðir úr flokki A-sjúkdóma (viðauki 1) yfir í flokk B-sjúkdóma. Með tilkomu bættra baráttuaðferða (svo sem nýrra bólu
efna og annarra lyfja) er nú hægt að bregðast öðruvísi við ýmsum sjúkdómum en áður fyrr. Þeir sjúkdómar sem hér er átt við eru eftirfarandi:

1.	Fjárkláði (sauðfé)

2.	Fuglaberklar (alifuglar)

3.	Fuglakólera (alifuglar)

4.	Kverkeitlabólga (hross)

5.	Hringskyrfi (dýr almennt)

6.	Hrossakláði (hross)

7.	Leptóspírósa/Gulusótt (dýr almennt)

8.	PRRS-veiki (svín)

9.	Smitandi legbólga (hross)

10.	Smitandi slímhúðarpest (nautgripir)

11.	Smitandi veiruskita (loðdýr)

Þá eru eftirfarandi nýir sjúkdómar teknir með í skrá yfir A-sjúkdóma, samkvæmt alþjóð
legum leikreglum og sérstöðu okkar á sviði smitsjúkdóma í dýrum:

1.	Geitabólusótt (geitur)

2.	Fjárpest (sauðfé og geitur)

3.	Geitakregða (geitur)

4.	Kregðujúgurbólga (sauðfé og geitur)

5.	Salmonella-fósturlát (sauðfé)

6.	Smitandi liða- og heilabólga (geitur)

7.	Votamæði (sauðfé og geitur)

8.	Lifrardrep (kanínur)

9.	Maurakláði (loðdýr)

10.	Plasmacytósa (aliminkur)

11.	Refafár/minkafár (loðdýr)

12.	Sullaveikifár (hundar, kettir, refir, mannfólk)

13.	Nef- og barkabólga (alifuglar)

14.	Veirugarnabólga (aliendur)

15.	Veirulifrarbólga (aliendur)

16.	EHN-veiki (eldisfiskar)

17.	Herpesveiki/OMV-veiki (eldisfiskar)

18.	ISA-veiki (eldisfiskar)

19.	Roðflyðrusýki (eldisfiskar)

20.	SVC-veiki (eldisfiskar)

21.	VNN-veiki (eldisfiskar)

22.	Marteilíuveiki (skeldýr)

23.	Mykrocytosveiki (skeldýr)

24.	Ostruveiki (skeldýr)

25.	Perkinsusveiki (skeldýr)

26.	Sumarveiki í ostrum (skeldýr)

27.	Velarveiki (skeldýr)

28.	Humarveiki (krabbadýr)

29.	Krabbapest (krabbadýr)

Eins og glögglega sést eru hér teknir fjölmargir nýir smitsjúkdómar sem tilheyra óhefð
bundnum búpeningi í íslenskum landbúnaði (svo sem geitum, kanínum, aliendum, skeldýrum og krabbadýrum). Þessar leiðréttingar teljast mikilvægar svo samræma megi íslenska sjúk
dómaskráningu við þá alþjóðlegu. Nær allir þessir smitsjúkdómar eru afar sjaldgæfir en þá ber að varast og taka tillit til þeirra, ekki síst með auknum þrýstingi á óheft viðskipti með afurðir og lifandi dýr. Sama gildir um viðauka 1B (B-sjúkdómar). Þar er kominn fjöldinn allur af smitsjúkdómum sem ekki hafa áður verið á lista íslenskra sjúkdómayfirvalda. Um þessa breytingu gilda sömu rök og rakin eru hér að framan.

Viðauki 2 (C-sjúkdómar) hefur einnig verið tekinn til ítarlegrar endurskoðunar. Hann nær nú yfir alla skráningarskylda sjúkdóma að kröfu OIE, en auk þess finnast þar smitsjúkdómar sem talið er mikilvægt að fylgst sé með hvað varðar dreifingu og útbreiðslu hér innan lands.

Um 12. gr.

Greinin þarfnast ekki skýringar.

Fylgiskjal.

Fjármálaráðuneyti,

fjárlagaskrifstofa:

Umsögn um frumvarp til laga um breytingu á lögum um dýrasjúkdóma

og varnir gegn þeim, nr. 25/1993, með síðari breytingum.

Tilgangur frumvarpsins er aðlögun gildandi sjúkdómaskrár að alþjóðlegum stöðlum, en einnig er heimild til skipunar sjúkdómanefndar felld niður og stjórnsýslulegt umboð hennar fært til yfirdýralæknis og dýralækna.

Verði frumvarpið óbreytt að lögum verður ekki séð að það hafi kostnað í för með sér fyrir ríkissjóð.